ཕྱི་ལོ་༡༩༦༦བར་དཔལ་འབྱོར་དང་འབྲེལ་བའི་ཕྱག་ལས་ཁག་བདེ་སྲུང་བཀའ་བློན་དགའ་བྲང་བློ་བཟང་རིག་འཛིན་མཆོག་ནས་གཅིག་ལྕོགས་ཐུགས་འགན་བཞེས་རྗེས་སྐབས་དེའི་ཆོས་དོན་བཀའ་བློན་འོད་ཟེར་རྒྱལ་མཚན་མཆོག་དང་ནང་སྲིད་བཀའ་བློན་ཕྱག་རོགས་རྒྱས་སྟོང་ཚེ་རིང་མཆོག་གི་གཙོས་ཚོགས་མི་ལྔ་ཅན་གྱི་དཔལ་འབྱོར་འདུ་འགོད་ལྷན་ཚོགས་ཟུར་འཛུགས་གནང་།ཕྱི་ལོ་༡༩༦༩ཕྱི་ཟླ་༥ཚེས་༢༩ཉིན་བློན་ཆེན་ལས་ཁུངས་ཁོངས་དངོས་སུ་དབུ་འཛུགས་ཀྱིས་དཔལ་འབྱོར་བཀའ་བློན་ཐོག་མ་བྱེ་གཤོངས་ཚེ་དབང་རྟ་མགྲིན་མཆོག་དང་དྲུང་ཆེ་ལྷུན་གྲུབ་རྒྱལ་པོ་རྣམ་གཉིས་གཙོས་ལས་བྱེད་གསུམ་ནས་དབུ་བཙུགས།ད་ཆ་ད་ཡོད་དཔལ་འབྱོར་བཀའ་བློན་ཚེ་རིང་དོན་གྲུབ་མཆོག་དང་དྲུང་ཆེ་འཕྲིན་ལས་རྒྱ་མཚོ་རྣམ་གཉིས་ཀྱི་དབུས་པས་སྡེ་ཚན་གསུམ་ནང་ལས་བྱེད་གྲངས་༣༠ནས་ལས་འཁུར་ཞུ་བཞིན་པ་ཡིན།